Ubacite pijesak, vapnenac i sodu u peć zagrijanu na 1100 Celzijevih stupnjeva
i dobijete tekuće staklo.
Vješti staklopuhači šupljom šipkom skupljaju rastaljenu smjesu,
a kad puhnu, nastane mjehur koji oblikuju.
Alati i tehnike potječu iz rimskih vremena.
Uskoro će ovdje postati još toplije.
U najvećoj puhaonici stakla u Sjevernoj Americi deset izvanrednih staklopuhača…
igrat će se vatrom.
Sad počinje zabava.
Iskaži se ili idi.
Tko ne riskira…
-O, Bože! -Odloži na klupu!
Raspištoljim se.
…ne profitira.
To te ja pitam!
Prežive li naše vruće natjecanje, čeka ih nagrada koja će im promijeniti život
i svjetska titula najboljeg staklopuhača.
Ja sam Nick Uhas, a ovo su…
Majstori stakla.
Puhači, dobro došli natrag u puhaonicu stakla.
U novom zadatku pokušat ću dati sve od sebe.
Nadam se da će moje djelo biti bolje od najlošijega. Neće biti lako.
Sad nas je petero
i svjestan sam da sam bliže pobjedi.
Nazire se svjetlo na kraju tunela.
Samo jedno od nas može pobijediti.
Umjetnike poput Degasa, Renoira i Matissea stoljećima je nadahnjivao cirkus,
njegove jarke boje,
upadljivi uzorci i upečatljivi karakteri.
Jedan je od takvih umjetnika venecijanski maestro Pino Signoretto,
autor fantastično izrađenih staklenih klauna.
Rekao bih da je Pino Signoretto jedan od kumova oblikovanja stakla.
Njegovi su klauni prepuni pokreta i emocija. Nevjerojatno su oblikovani.
Neću izraditi klauna.
Ne volim klaune.
Želimo da upotrijebite ludu energiju iz cirkuskog šatora
i izradite umjetničko djelo na temu cirkusa.
Katherine će u ocjenjivanju pomoći zračna akrobatkinja
te vlasnica cirkusa
Miranda Tempest.
Gostujuća članica žirija puna je energije.
Sviđa mi se njezin posao.
I u cirkusu i u puhaonici stakla važno je riskirati i pripremiti spektakl.
I mi i vi igramo se vatrom.
Igrala bi se vatrom? I mi bismo!
Dok pleše s vatrom, iako je metar i pol od nas,
osjećamo njezinu toplinu. To je stvoreno za nas staklopuhače.
Samo se pitam hoće li joj se zapaliti kosa.
Ocjenjivat ćemo vaš dizajn, koncept i tehničku vještinu.
Pobjednik će biti „najbolji staklopuhač”
i steći će posljednju prednost u ovome natjecanju.
-Mrak! -To!
Želim tu prednost, ali želim i pobjedu. Trebam pobjedu.
Osoba koja nas ne oduševi ronit će klaunove suze
i morat će napustiti puhaonicu.
Puhači stakla, imate četiri i pol sata.
Vrijeme počinje sada.
DIZAJN
Sviđa mi se ovaj zadatak.
Izradit ću bradatog zmaja, koji je i bradata žena.
Odajem počast Annie Jones,
jednoj od najpoznatijih žena s bradom u povijesti.
Zalagala se za promjenu normi u doživljavanju tzv. nakaza.
Ja izrađujem tuljana. Na postolju je, skače kroz vatreni obruč.
Vatreni obruč simbolizira izazove koje svi moramo svladati.
Svi smo morali svladati izazove kako bismo došli ovamo.
Puno smo toga žrtvovali.
Djevojka mi je ostala doma. Nije mi lako.
Ali ona me najviše podupire i želi da pobijedim.
Samo nastojim izdržati do idućeg zadatka.
Izrađujem morža Waltera.
Na audiciji je za cirkus, ali ne ide mu dobro.
Lopte koje nosi na glavi stalno mu pucaju.
Bit će vrlo sladak.
Cirkus treba biti zabavan. Ono…
Kužite. Bit će dobar.
Ja izrađujem klauna, ali u liku medvjeda.
U meni čuči medvjed.
Ruski medvjed koji pleše s fesom na glavi.
Vječno nastupa.
Mi umjetnici puno riskiramo i ogoljujemo se pred javnošću.
Razotkrivamo gledateljima dio sebe.
Pao mi je na pamet politički cirkus.
Izradit ću slona nadahnutog klaunom.
Slon ima narančastu vlasulju i narančasto lice.
Shvatite to kako želite.
IZRADA
Tema je „cirkus”.
-Idemo. -Bože, pomozi.
Rabit ćemo puno vrućih komadića, puno zagrijavati…
-Izradit ćemo morža Waltera. -Mrak!
Najljepše rastopljeno staklo u povijesti
VAĐENJE RASTOPLJENA STAKLA
Sad ćemo se znojiti.
Da sam cirkusant, volio bih da me ispaljuju iz topa.
Bilo bi genijalno letjeti kroz zrak.
Premalen je da bi bio topovska kugla.
Htjela bih nastupati s egzotičnom životinjom,
tigrom ili lavom.
Vrati se.
Minhi bi jedina mogla biti na trapezu.
Sjajno izgledaš, Minhi!
Molim?
O, ne, moja djevojka gleda!
Puhaonica je katkad nalik na cirkus.
Moramo biti brzi, vješti i igrati se vatrom.
Miranda, zašto se voliš igrati vatrom?
Taj je posao silno uzbudljiv.
Premda te može zapaliti,
vatra se zapravo ponaša predvidljivo.
To je zaista slično puhanju stakla,
u kojem s pomoću topline radite čuda s materijalom.
Staklopuhači to stalno rade.
Da, takav oblik želim.
Igramo se vatrom i rukujemo rastopljenim materijalom.
Svi smo mi pomalo čudaci.
Bacam se na medvjeda.
Medvjeda koji pleše.
Izrađujem medvjeda koji pleše na lopti, na glavi nosi fes…
I plače.
Miranda, imam dojam da svako dijete mašta o tome da pobjegne od kuće
i pridruži se cirkusu. Kako to izgleda?
Katkad na turneji budete usamljeni.
Ali cirkus je dobar jer imaš zajednicu koja te podupire.
Ajme, još jedna paralela!
Umjetnici se međusobno podupiru.
Čak i u ovom natjecanju jedni drugima žele da uspiju.
Svi želimo pobijediti, ali ne želimo poraziti druge.
-Dobro izgleda. -Hvala, stari.
Puhači stakla međusobno se podupiru jer je to timski sport.
Izrađujem slonovu glavu.
Poslije ću dodati surlu.
Izradit ćemo leptir-mašnu.
Stavit ćemo je Walteru na prsa.
Imaju li one nešto u sredini?
Nisam je nikad vezao.
Katherine, pitao bih te što bi ti izradila za ovaj zadatak,
ali, koliko shvaćam, već si ga radila.
Donekle.
Prijateljica i ja surađivale smo na projektu vezanom uz klaune.
Kako u svojem radu udahneš cirkusu život?
Boja je izrazito važna. Očekujem da je obilno rabe.
Olympic Color Rod snabdijeva ovu puhaonicu fritom, bojama u prahu i polugama.
-Nema cirkusiranja. -Nema cirkusiranja. Ne.
Genijalno!
PREOSTALO VRIJEME TRI I POL SATA
Nije loše.
Krenuo sam od vatrenog obruča.
Nisam nikad izrađivao prsten.
Pomoćnica mi je donijela komadić narančastog stakla
i omotao sam njime obruč kako bih prikazao plamen.
Moram biti oprezan.
Krhko je. Ako je predugo na zraku, mogu nastati pukotine.
Nemam vremena izraditi novi.
Ovo će biti utrka s vremenom.
Danov medvjed lijepo napreduje.
Dan je već rabio taj motiv da prikaže svoju domorodačku kulturu.
Možda je u blagoj prednosti jer zna brzo i dobro izraditi medvjeda.
On pleše za novac, kao ja.
Jesam li ja taj medvjed? Nisam. Ali imam neke njegove osobine.
Moja obitelj Djeca Zalazećeg Sunca,
potomci Heiltsuka, medvjeđa je obitelj.
Cijelo vrijeme nosim ogrlicu s medvjedom.
To je naš obiteljski grb.
Moraš pamtiti odakle potječeš.
Oči izgledaju dobro.
Izrađujem bradatu ženu-zmaja.
Lijepo. Spremni smo za vjeđe.
Puno razmišljam o tome kako sam posljednja žena u natjecanju.
Ovo djelo propituje rodne uloge.
Žena može imati bradu, žena može raditi u puhaonici stakla.
Nije zbog toga manje žena.
Ciljam visoko. Očekujem da ću podbaciti, ali katkad uspijem.
Izrađujem morževe peraje.
Zagrij.
Ne živim od ovoga, imam posao.
No imam drugu stranu. Izrađujem umjetnička djela.
Da dobijem priliku baviti se isključivo umjetnošću,
osobito ako ovdje pobijedim,
promijenio bi mi se život.
-Jako sam uzbuđen. -Odlično.
Izrađujem slonića, koji je politička karikatura.
Trenutačno stavljam očne jabučice i izrađujem teksturu očiju.
Tajna je u oblikovanju. Moram izraziti njegov karakter.
U protivnome djelo neće imati poruku.
To je lažna kosa.
U kosu stavljam narančaste i žute tonove, da dobijem pramenove.
Četkom ću izraditi teksturu te mu dati slojevitost i dubinu.
Da. To se traži!
Ekipa, ostala su nam dva sata!
Dva sata!
Bus očajnika! Treba li tko prijevoz?
Ima mjesta za sve!
Samo se moram malo ubrzati.
Zanimljivo. John Sharvin izrađuje morža,
a Trenton tuljana.
Zar su prepisivali jedan od drugoga? Što se dogodilo?
Žiri je zabrinut što John i ja izrađujemo slična djela.
Dodat ćemo mu masne naslage.
Trenton i ja još nismo pobijedili.
Dvojica smo najslabijih ovdje.
Ovdje se ponajprije natječeš sa sobom i pokušavaš se nadmašiti.
Frcat će peraje!
Okreni… Stoj.
Izrađujem hlače. Crveno-bijele prugaste hlače.
Kao Ujak Sam.
Crtam pruge na hlačama crvenim štapićima.
To će mu dati klaunski, cirkuski štih.
Meni se uvijek činilo da Ujak Sam nosi klaunsko odijelo.
To bi bilo idealno za mog slona.
Kratko zagrij.
Bok, Dane. Što izrađuješ?
Medvjeda koji pleše. Golog.
Ogoljuje svoju dušu masama.
-Radiš li ti to ovdje? -Pomalo.
Ulažem puno sebe u ove zadatke.
U svakom zadatku moraš prodrijeti u svoju dubinu.
Zadaci se brzo nižu. To je velik izazov za kreativnost.
Osjećaš li da zbog svih tih zadataka postaješ bolji umjetnik?
Sa svakim zadatkom kao da gulim luk, sloj po sloj.
-I više se razotkrivam. -Da.
Još od prvog zadatka nisam pobijedio.
Neću lagati, pobjeda bi mi dobro došla.
Ali moraš gubiti da bi postao odlučniji.
Znao sam da će biti na knap.
Sad izrađujem Walterove kljove.
Pričvrstit ćemo bradu.
Nervozna sam.
Kad god komadići stakla strše,
osjetljivo je.
Ajme. Ovo će biti problem.
Staklo može svaki čas puknuti.
Ne budem li oprezna, loše mi se piše.
Toga se bojim.
Zagrijmo.
Okreni.
Okrećemo peraje. Da. Dobro, zagrij.
Još jedan sat!
Jedan sat!
Tik-tak!
Zagrij.
Ovo vas natjecanje silno iscrpi, emocionalno, fizički…
Nema predaje!
Pobijediš i slijedi novi zadatak. Uvijek si u emocionalnom vihoru.
Vrlo je naporno.
Kad gledaš od kuće, misliš: „Ma mogao bih ja to!”
Dođeš ovamo i pomisliš: „O, moram to!”
Izradimo to.
Iskreno, katkad poželim otići kući.
Sad se znojim.
Bez muke nema nauke!
-Podigni. Držiš? -Da.
Zagrijmo.
Dobro je.
Okreni.
Bravo!
Umjetnici, vrijeme leti.
Još samo 20 minuta!
Požurimo se.
Izrađujem pokrivalo za glavu.
Imam samo 20 minuta da izradim modni dodatak.
Moram prionuti.
Ne znam hoću li stići.
Vrijeme je neprijatelj.
Još moram dodati surlu, koja će oživiti slona,
jer zasad izgleda vrlo čudno. Ali vrijeme mi curi.
Moraš mi ovo zagrijati.
Posljednje zagrijavanje. Vidimo se.
Kvragu.
Morat će tako ići.
Umjetnici, još pet minuta! Pet minuta!
Spremna?
Polako i staloženo.
Ispod.
Možeš ti to. Nosi ga.
Je'n, dva, tri, sad! Da, divno!
Uzmi ga.
Idemo.
Lijevo!
Duboko udahni.
Nježno.
O, da!
-Daj pet! -Vrh!
-Nešto smo izradili. -Da!
PREZENTACIJA
U ovome zadatku morali smo izraditi
djelo nadahnuto cirkusom.
Jako sam zadovoljna time kako mi je djelo ispalo.
Ali ne mogu utjecati na mišljenje žirija.
Mi umjetnici svojim djelima procesuiramo ono što proživljavamo ili mislimo.
Dijelimo dio sebe s ljudima, kud puklo da puklo.
Svi se u životu susreću s izazovima i skaču kroz obruče.
Samo moraš skočiti i nadati se da ćeš dospjeti na drugu stranu.
Nadam se da će žiri shvatiti aluziju i nasmijati se.
To nije konkretna politička izjava nego doživljaj politike općenito.
Nadam se da će se žiri nasmiješiti i možda prepoznati sebe u ovome.
Umjetnost ne mora uvijek biti ozbiljna. Nadam se da će usrećiti ljude.
Dobro došli u cirkus!
Ovo je izradio John Sharvin.
-Sjajno je! Gle kako koža izgleda! -Zbilja je sjajno.
Izvrsno je izradio morža.
Detalji na ispuhanim loptama također izgledaju izvrsno.
Kad pomislim na cirkus, morž mi nije prva asocijacija.
Mislite li da je u tome poenta?
Da se ova životinja ne uklapa u cirkus.
Ovo je metafora Johnova života. Nastoji postati puhač stakla,
nakon što je studirao strojarstvo, i postati uspješan umjetnik.
Meni je ovo strašno simpatično.
Trentonov tuljan.
„Obruč predstavlja zapreku između nas i našeg cilja.”
Sviđa mi se to što pokušava prikazati,
izazove i prepreke koje moraš svladati kako bi u životu nešto postigao.
Sviđa mi se upotreba boje,
gradacija boje na tuljanu.
Voljela bih da je posvetio više vremena dizajnu obruča i postolja.
Sjajno je izradio plamen.
Ostatak se čini malo zbrzanim i površnim.
Nije mi jasno zašto je ispod obruča žlica.
Ni meni.
Je li zakucao?
-Pomiješala si aktivnosti. -Tako je.
Ovo je Danovo djelo.
Ovo mi izgleda kao jedan komad stakla.
Tijelo je izrađeno iz jednog komada.
Lopte i fes su zasebni.
Ali čini se da je sve spojeno vruće. Sve je istodobno izradio u puhaonici.
U tehničkom smislu, to je velik izazov.
-Suze su mi suvišne. -Suze?
Nisam ih ni primijetila.
Već je dovoljno tužno i bolno što medvjed nosi šešir
i mora plesati i pjevati da bi dobio večeru.
Suze su možda nedovoljno suptilne.
A evo i slona u trgovini porculana. Ovo je John Moran.
Mislim da slutim na koga aludira.
Ma nije moguće!
Tekstura je izvrsna.
Nabori na slonovoj koži, dlaka,
tkanina zgužvanog američkog odijela…
Sve pridonosi dojmu da je posrijedi politički klaun.
Zaista je nadmašio samog sebe.
Ovo je tipično za Johnov rad.
Uvijek ima političku poruku.
Ako i zanemarimo politiku, ovo je vrhunski izrađeno djelo.
Slažem se.
Minhi je izradila bradatu ženu-zmaja.
Bradati zmajevi među omiljenim su mi gmazovima.
Vrlo su slatki.
Tekstura je izvrsna.
Čisto estetski, ne znam baš
sviđaju li mi se oblici upotrijebljeni u bradi.
Ali oči mi se sviđaju.
Prelijepo je oblikovala lice.
Ja nisam oduševljena izgledom suknje.
Malo me ometa, možda čak previše dominira.
Odvlači pozornost od toga kako je glava oblikovana.
-Ne slažem se s vama! -O, ne.
Meni je fantastična. Kombinacija teksture i boje…
Suknja me podsjeća na klaunov ovratnik.
Vrlo je zabavno i razigrano, kao i cirkus.
Istina, da.
Što kažete? Hoćemo li pozvati puhače?
Dobro da nisi rekao: „Pošaljite klaune!”
Nervozan sam.
Uvijek sam uoči eliminacije nervozan. Umjetnik sam i riskiram.
Kad želim djelom poslati određenu poruku,
to može biti ili potpuni trijumf ili potpuni fijasko.
Ne bi bilo lijepo otići kući, dao sam sve od sebe.
Umjetnici, svojim ste djelima uprizorili cirkus.
Zadivile su me žive, jarke boje
i prepoznala sam puno klasičnih,
tradicionalnih cirkuskih motiva.
Bravo!
Dane, kako si ti pristupio zadatku?
Oslonio sam se na osobno iskustvo.
Osobito u ovoj atmosferi.
Ovdje je veći spektakl nego inače.
Možda si pruge na većoj lopti mogao staviti pod kut,
kako bi dao dojam kretanja.
Htio sam staviti medvjeda u sredinu završetka štapića,
kako bi se dizajn povezao.
Sjajno si izradio medvjeda i sve dodatke.
Suze su me iznenadile.
To su klaunove suze.
Medvjed voli plesati,
ali razočaran je što mora nositi fes.
Hvala, Dane.
Trenton.
Vatra izgleda odlično. Jako mi se svidjela.
Na vrhu je obruča spoj.
Što misliš o tome kako si spojio obruč?
Moglo je biti urednije.
Postolje obruča izgleda kao žlica.
Objasni nam to.
To ima veze sa mnom i odakle potječem.
Ja nisam odrastao sa…
-Sa zlatnom žlicom u ustima. -Da.
Žlica to simbolizira.
Zato smo mi sjajna zajednica. Potječemo iz različitih svjetova,
ali svi govorimo isti jezik, jezik stakla.
-Hvala, Trentone. -Hvala vama.
Minhi.
Sviđa mi se tekstura.
Pitam se zašto si se odlučila za šiljke.
Simboliziraju zauzimanje za sebe i za ono po čemu si drukčiji.
Bradati se zmaj nakostriješi kad se osjeti ugroženim.
-Hvala, Minhi. -Hvala.
John Moran.
Htio sam izraditi karikaturu političara,
ali upotrijebiti cirkuske motive
i tako komentirati politički cirkus.
Kad izrađuješ ovakvo djelo, bojiš li se da ćeš odbiti neke ljude?
Kad izrađujem političko djelo, cilj mi je pokrenuti raspravu.
Ne vjerujem da je odbojno. Ali ne odlučujem ja, dakako.
-Hvala, Johne. -Hvala vama.
Želimo čuti Johna Sharvina, tj. morža Waltera.
Htio sam prikazati Waltera kao tipa koji žarko želi uspjeti,
ali ne polazi mu za rukom.
No ipak ne odustaje, ustrajan je unatoč neuspjesima.
Vjerojatno ćeš u svom poslu izrade stakla, kao i ja u cirkusu,
doživjeti puno neuspjeha.
Ljudi će ti govoriti da ništa ne znaš ili da si prestar.
Tvoj me morž osobno dirnuo.
Hvala, drago mi je.
Smatram da je ovo najbolje djelo koje si dosad ovdje izradio.
-Jesi li zadovoljan time kako je ispalo? -Hvala na komplimentu.
Jako sam zadovoljan time kako je ispalo.
Hvala, umjetnici. Malo ćemo vijećati.
Imali smo morža i tuljana.
Teško je ne uspoređivati ih.
Kao umjetnik želim pobjedu, no najviše želim ući u idući krug.
Dao sam sve od sebe. Nadam se da se žiri slaže.
Namjera je bila dobra, ali možda nije dobro izvedeno.
Ako zbog ovog djela odem kući, znam da nisam uzmaknula, umjetnički gledano.
Hvala na strpljenju. Donijeli smo odluku.
Danas je najbolji staklopuhač…
John.
Sharvin.
Hvala, ljudi. Sjajno!
Puno mi je trebalo.
Ali lijepo je izložiti svoj ponajbolji rad
i dobiti pohvalu. Dobro se osjećam.
Iščekivali smo to.
Johne Sharvine, osvojio si posljednju prednost u ovom natjecanju.
A to je…
Doznat ćeš idući put, kao i obično.
Umjetnik koji nam nije oduzeo dah
i mora smjesta napustiti puhaonicu…
Trenton.
Hvala vam. Slažem se s vama.
Pozdravi se i napusti puhaonicu.
Ovo natjecanje nije za strašljivce.
Došao sam ovamo i brzo postao skroman.
Izvoli, brate.
Dan mi je dao privjesak koji je izradio. Puno mu hvala.
To mi puno znači.
Nešto što je netko svojim rukama izradio meni je gotovo vrjednije od novca.
Prijevod titlova: Vojmir Špoljarić